На основу члана 70. став 2. и 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о буџету општине Гаџин Хан за 2020. годину („Службени лист града Ниша“ број 101/2019) и предлога Службе за буџет, финансије и пореску администрацију број 400-485/20-IV/01 од 05.06.2020. године,

Општинско веће општине Гаџин Хан на седници одржаној 01.јуна 2020. године, доноси

**Р Е Ш Е Њ Е**

**О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2020. годину (“Службени лист града Ниша” број 101/2019):

 **Раздео 5**

 **Програм 15 – Локална самоуправа**

 **0602- 0010 – Стална буџетска резерва**

 **Функција 130 - Опште услуге**

 **Позиција 80.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **372.000,00** динара (тристотинеседамдесетдвехиљадединара) Месној заједници Доњи Душник за поправку водоводне мреже.

1. Средства из тачке 1. овог предлога распоредити у оквиру

**Раздео 5**

**Глава 5.04-Месне заједнице**

**Програм 15-Локална самоуправа**

**Програмска активност 0602-0002 – Функционисање месних заједница**

**Функционална класификација 160 – Опште јавне услуге које нису класификоване на другом месту**

**Позиција 170**

**Економска класификација 425100 – Tекуће поправке и одржавање зграда и објеката**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства сталне буџетске резерве користе се у складу са Законом о буџетском систему за финасирање расхода и издатака на име учешћа Републике Србије, односно локалне власти, у отклањању последица ванредних околности, као што су земљотрес, поплава, суша, пожар, клизишта, снежни наноси, град, животињске и биљне болести, еколошка катастрофа и друге елементарне непогоде, односно других ванредних догађаја, који могу да угрозе живот и здравље људи или проузрокују штету већих размера.

Штаб за ванредне ситуације општине Гаџин Хан је на седници одржаној дана 28.10.2019. године, под бројем 217-710/19-I донео Закључак о проглашењу ванредне ситуације у водоснабдевању на целој територији општине Гаџин Хан у коме овлашћује ЈП Дирекцију за изградњу и комуналне делатности да руководи ванредном ситуацијом за водоснабдевање у свим местима, односно да предузима потребне радње у циљу разрешења несташице воде.

Наведена средства су потребна ради измирења обавеза Месне заједнице Доњи Душник према ЈП Дирекцији Гаџин Хан а на име Уговора о извођењу радова текућег одржавања водовода Доњи Душник број 2244 од 22.10.2019. године и испостављеног рачуна број 05/15 од 24.04.2020.године. Овим уговором су радови на текућем одржавању јавног водовода који водом за пиће снабдева Доњи Душник поверени ЈП Дирекција за изградњу да изврши поправку или замену водоводне цеви и прикључење на постојећу водоводну мрежу. Вредност уговора је 937.984,68 динара и део од 366.800,88 динара је плаћен у 2019. години, а 200.000,00 је планирано финансијским планом Месне заједнице Доњи Душник, а разлику од 371.183,80 динара је потребно издвојити из сталне буџетске резерве.

Да би се горе наведене обавезе исплатиле средства се издвају из сталне буџетске резерве.

Број: 06-400-281/20-III

У Гаџином Хану, 01.07.2020. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИЦА,

 Марија Цветковић